钦定古今图书集成/明伦汇编/官常典/第723卷 > 边知章
## 钦定古今图书集成/明伦汇编/官常典/第723卷 > 边知章

按《苏州府志》：“知章字公望，崇宁进士，国子监书库，官
京畿京西路提举盐香司管干公事，历永静军通判，
律学博士，通判开封府。以年老赏典迁官，累朝请郎。
靖康初，金人犯阙，寻以和议退。澶渊，当孔道。明年，奉
告满代者避祸愆期，金兵复动。或劝知章逃去，知章
抵书平江诸弟，以为去岁兵至，宜敌不敌；今岁既盟，
宜和，不和速祸必矣。苟求幸逃，岂不愧守邢匿诏事
乎？藉使非力所能而死，当见吾祖地下无䩄颜。”其冬，
金兵至城下，军溃于内，遂死之，年四十七。朝廷赠两
官，至朝散大夫，官其二子。